1. ΝΟΜΟΘΕΤ.ΔΙΑΤΑΓΜΑ υπ’ αριθ. 1168 της 7 Μαρτ./1 Απρ. 1942 Περί ιδρύσεως Ταμείου Επικουρικής Ασφαλίσεως του προσωπικού του Συλλόγου του Ελληνικού Ερυθρού Σταυρού. Εκυρώθη δια της υπ’ αριθ. 324/1945 Πράξεως Υπ. Συμβουλίου. Άρθρ.1.-1.Συνιστάται Νομικόν Πρόσωπον Δημοσίου Δικαίου υπό τον τίτλον «Ταμείον Επικουρικής Ασφαλίσεως του προσωπικού του Συλλόγου Ελληνικού Ερυθρού Σταυρού» εδρεύον εν Αθήναις και τελούν υπό την εποπτείαν και έλεγχον του Υπουργείου Εργασίας. 2.Σκοπός του Ταμείου είναι η χορήγησις εφ’ άπαξ ή περιοδικών παροχών εις τα κατά το επόμενον άρθρον του παρόντος ασφαλιζόμενα πρόσωπα εις περίπτωσιν αναπηρίας, ατυχήματος, γήρατος ως και εις τα μέλη της οικογενείας αυτών εν περιπτώσει θανάτου του προστάτου αυτών ησφαλισμένου ή συνταξιούχου. Άρθρ.2.-Εις την ασφάλισιν του παρόντος Νόμου υπάγονται υποχρεωτικώς άπαν το προσωπικόν του ως άνω Ιδρύματος το οπωσδήποτε απασχολούμενον εις αυτό πέραν του εξαμήνου ως και το προσωπικόν του Επικουρικού Ταμείου Ασφαλίσεως του προσωπικού του Συλλόγου του Ελληνικού Ερυθρού Σταυρού. Της ασφαλίσεως του Ταμείου εξαιρούνται οι παρέχοντες προσωρινώς ή επ’ ευκαιρία τας υπηρεσίας των εις το Ίδρυμα του Ελληνικού Ερυθρού Σταυρού, ως και οι επί θητεία εργαζόμενοι.  Άρθρ.3.-Πόροι του Ταμείου είναι: α)Μηνιαία ατομική εισφορά εκ 3% επί του βασικού μισθού των ησφαλισμένων. β)Ισόποσος εισφορά του Συλλόγου του Ελληνικού Ερυθρού Σταυρού. γ)Αι μη καταβαλλόμεναι εν όλω ή εν μέρει αποδοχαί εις πάντα υπάλληλον λόγω αδικαιολογήτου απουσίας αυτού ή χορηγήσεως εις αυτόν αδείας άνευ αποδοχών ή εξ οιουδήποτε ετέρου λόγου. δ)Εκ των επιβαλλομένων εις το προσωπικόν χρηματικών προστίμων. ε)Εκ της διαφοράς των εις χρήμα αποδοχών παντός μετόχου προαγομένου εις ανώτερον βαθμόν ή τάξιν κατά τον πρώτον μήνα της προαγωγής του. ς)Εκ της δι’ οιονδήποτε λόγον αυξήσεως του εις χρήμα μισθού παντός μετόχου τον πρώτο μήνα της αυξήσεως. ζ)Εκ των αποδοχών του το πρώτον διοριζομένου εις την υπηρεσίαν του Συλλόγου του Ε.Ε.Σ. ησφαλισμένου κατά τον πρώτον μήνα του διορισμού του, του σχετικού ποσού κρατουμένου κατ’ ίσας δόσεις κατά τους δέκα πρώτους μήνας του διορισμού του, των κρατήσεων τούτων επιστρεφομένων τω ησφαλισμένω, εάν ούτος αποχωρήση της υπηρεσίας οπωσδήποτε προ της παρελεύσεως έτους από του διορισμού του. η)Εκ των ετησίων προσόδων του Κεφαλαίου του Ταμείου. Άρθρ.4.-Το Διοικητικόν Συμβούλιον του Ταμείου τούτου αποτελείται: α)εκ του Προέδρου του Ε.Ε.Σ. ως Προέδρου, β)εκ 4 μελών του Διοικητικού Συμβουλίου του Συλλόγου του Ελληνικού Ερυθρού Σταυρού, γ)εξ ενός ανωτέρου υπαλλήλου του Υπουργείου Εργασίας και δ)εκ 3 ησφαλισμένων διοριζομένων υπό του Υπουργού Εργασίας. Άρθρ.5.-Δια του Καταστατικού του Ταμείου, όπως θέλει καταρτισθή υπό του Διοικητικού Συμβουλίου του άρθρ. 4 του παρόντος και εγκριθή κατά την διαδικασίαν του άρθρ. 59 του Α. Νόμου της 11 Νοεμ. 1935 «περί οργανισμού του Υπουργείου Εργασίας» ως τούτο αυθεντικώς ηρμηνεύθη δια του άρθρ. 1 του Α.Ν. 694/37 θέλει ορισθή: α)Η αρμοδιότης  και ο τρόπος ασκήσεως των καθηκόντων του Δ.Σ. β)Ο τρόπος εν γένει οργανώσεως λειτουργίας του Ταμείου. γ)Αι ασφαλιστικαί παροχαί προς τους ησφαλισμένους και τους εκ τούτων έλκοντας δικαιώματα. δ)Ο τρόπος της εισπράξεως και διαχειρίσεως των πόρων του Ταμείου. ε)Αι προϋποθέσεις τας οποίας  πρέπει να πληρούν οι ησφαλισμένοι και οι εξ αυτών έλκοντες  δικαιώματα, ίνα τύχωσιν ασφαλιστικών παροχών. ς)Ο τρόπος εξακριβώσεως των προϋποθέσεων τούτων. ζ)Ο τρόπος αναγνωρίσεως της προϋπηρεσίας των ησφαλισμένων. (Αντί της σελ. 597(α) Σελ. 597(β) Τεύχος 676-Σελ. 77 Ταμείο Επικ.Ασφ.Προσωπικού Ελλην.Ερυθρού Σταυρού(ΤΕΑΠΕΕΣ) 39.Η.ξ.1 η)Ο τρόπος της εκπροσωπήσεως του Ταμείου τούτου και τέλος. θ)Ο τρόπος ελέγχου και εν γένει πάσα άλλη λεπτομέρεια αναγκαιούσα δια την εκπλήρωσιν του σκοπού του Ταμείου. Πάσα τροποποίησις καταστατικών διατάξεων του περί ου ο παρών Νόμος Ταμείου θα διενεργήται κατά την διαδικασίαν του άρθρ. 59 του Α. Νόμου της 11 Νοεμ. 1935 «περί οργανισμού του Υπουργείου Εργασίας» ως ούτος αυθεντικώς ηρμηνεύθη υπό του Α.Ν. 694/1937. 